การเพิ่มแอปลงใน iPad โดยใช้ iTunes การเพิ่มแอปลงใน iPad โดยใช้ App Store
เพื่อให้ได้ประสิทธิภาพการเชื่อมต่อที่ดีและสะดวกที่สุด ตรวจสอบให้แน่ใจว่า iTunes ได้รับการอัพเดตเป็นเวอร์ชั่นล่าสุดแล้ว คุณจะต้องลงชื่อเข้าใช้ด้วย Apple ID ของคุณเพื่อทำการซื้อหรือดาวน์โหลดแอปฟรีจาก Apple Store บน iTunes ทั้งนี้ จะต้องเป็น Apple ID บัญชีเดียวกันกับที่ใช้ใน iPad ของคุณ สำหรับการลงชื่อเข้าใช้ด้วย Apple ID ของคุณ ให้คลิก Store → Sign In... iPad จะมาพร้อมกับสาย USB ให้ใช้สายนี้ในการเชื่อมต่ออุปกรณ์ของคุณเข้ากับคอมพิวเตอร์ iTunes จะเปิดขึ้นโดยอัตโนมัติเวลาที่คุณเสียบ iPad เข้ากับคอมพิวเตอร์ แต่ถ้าหากโปรแกรมไม่เปิดขึ้นมาเอง ให้เปิดโปรแกรม iTunes จากคอมพิวเตอร์หรือ Mac ของคุณ คลิกที่ปุ่ม “iTunes Store” ที่อยู่ในมุมบนขวา หรือเลือก Store → Home จากนั้น คลิกแท็บ Apps ที่อยู่ด้านบนของร้านเพื่อเปิด App Store  คุณสามารถค้นหาแอปที่ต้องการในร้าน หรือค้นหาจากหมวดหมู่แอปเด่น สำหรับการรับแอป ให้คลิกปุ่ม “Free” หรือ “Price” บนหน้ารายละเอียดแอป หากเป็นแอปที่เสียเงิน คุณจะต้องซื้อด้วยบัตรเครดิตที่เชื่อมต่อกับ Apple ID ของคุณ หรือยอดเงินในบัตรของขวัญ ทั้งนี้ บางประเทศอาจไม่มีบัตรของขวัญ เมื่อคุณซื้อแอปแล้วหรือคลิกที่ปุ่ม “Free” คุณจะสามารถดาวน์โหลดแอปดังกล่าวมายังคอมพิวเตอร์ของคุณได้ แอปอันใหม่ของคุณจะได้รับการตั้งค่าให้ซิงค์กับ iPad โดยอัตโนมัติ คุณสามารถจัดการแอปที่ต้องการให้ซิงค์กับ iPad ได้ โดย iPad ของคุณจะอยู่ในหัวข้อ “Devices” ของแถบด้านข้าง ให้เลือกอุปกรณ์เพื่อเปิดการตั้งค่า iPad ของคุณ แต่ถ้าหากหาแถบด้านข้างไม่เจอ ให้คลิก View → Hide Sidebar คำสั่งนี้จะเปิด App Manager (ตัวจัดการแอป) สำหรับ iPad ของคุณ ทั้งนี้ ตรวจสอบให้แน่ใจว่าได้ทำเครื่องหมายในช่อง “Sync Apps” ที่อยู่ด้านบนสุดของหน้าจอ โดยทำเครื่องหมายที่แอปที่คุณต้องการซิงค์กับ iPad และนำเครื่องหมายออกในแอปที่คุณต้องการลบออกจาก iPad ของคุณ นอกจากนี้ คุณยังสามารถลากแอปแล้วปล่อยลงบนหน้าจอ iPad จำลอง และยังสามารถจัดเรียงแอปที่อยู่บนหน้าจอได้อีกด้วย เมื่อคุณพอใจกับการเลือกแอปของคุณแล้ว ให้คลิก Apply (นำไปใช้) ที่ด้านล่างของหน้าต่าง แอปจะเริ่มซิงค์กับ iPad ของคุณ โดยคุณสามารถติดตามความคืบหน้าในการซิงค์ได้จากส่วนแสดงผลที่ด้านบนสุดของหน้าจอ เมื่อขั้นตอนการซิงค์เสร็จสมบูรณ์ ให้คลิกขวาบน iPad ของคุณในหัวข้อ “Devices” ของแถบด้านข้าง จากนั้นเลือก Eject (นำออก) คำสั่งนี้จะทำให้คุณสามารถถอด iPad ของคุณออกจากคอมพิวเตอร์ได้อย่างปลอดภัย ในการดาวน์โหลดแอปจาก App Store คุณจำเป็นต้องเชื่อมต่อกับเครือข่ายไร้สาย หรือบริการข้อมูลเซลลูลาร์ คุณจะต้องเชื่อมต่อ Apple ID กับ iPad ของคุณเพื่อดาวน์โหลดแอปจาก App Store โดยคุณสามารถตรวจสอบได้โดยการเปิดแอป Settings (ตั้งค่า) และเลือก "iTunes & App Store" คุณจะเห็น Apple ID อยู่ที่ด้านบนสุดของเมนู หากไม่พบ ให้ลงชื่อเข้าใช้หรือสร้าง Apple ID ขึ้นใหม่ มองหาไอคอน App Store บนหน้าจอโฮมของ iPad จากนั้นแตะที่ไอคอนเพื่อเปิด App Store ขึ้นมา คุณจะถูกพาไปที่หน้าหลักของ App Store ให้ใช้แถบค้นหาถ้าคุณต้องการหาแอปพลิเคชั่นเฉพาะ หรือค้นหาในหมวดแอปพลิเคชั่นเด่นหากคุณต้องการคำแนะนำ เมื่อเจอแอปที่คุณชอบแล้ว ให้แตะที่แอปนั้นเพื่อเปิดหน้าดาวน์โหลดขึ้นมา เมื่อคุณเลือกแอปแล้ว ข้อมูลรายละเอียดและภาพหน้าจอตัวอย่างจะแสดงขึ้นมา คุณยังสามารถอ่านบทวิจารณ์จากผู้ใช้คนอื่นๆ ได้อีกด้วย ให้ใช้ข้อมูลพวกนี้ในการตัดสินใจว่าแอปนี้ใช่สิ่งที่คุณต้องการหรือไม่ หากแอปเป็นแบบเสียเงิน จะมีปุ่มที่บอกราคาอยู่ และถ้าหากเป็นแอปฟรี ปุ่มจะเขียนว่า “Free” ให้แตะที่ราคาเพื่อยืนยันการซื้อด้วยบัตรเครดิตที่เชื่อมอยู่กับ Apple ID ของคุณ (หรือด้วยยอดเงินจากบัตรของขวัญที่คุณแลกมา) เมื่อซื้อแอปแล้วหรือแตะที่ปุ่ม “Free” ปุ่มนี้จะเปลี่ยนเป็นปุ่ม “Install” (ติดตั้ง) แตะที่ปุ่ม “Install” แอปจะเริ่มดาวน์โหลดมาที่ iPad ของคุณ โดยคุณสามารถติดตามความคืบหน้าได้โดยดูที่วงกลมดาวน์โหลด บางแอปที่มีขนาดใหญ่มากๆ อาจใช้เวลาสักพักใหญ่ในการดาวน์โหลดและติดตั้ง ถ้าคุณยังอยู่ที่หน้า App Store ของแอปพลิเคชั่น คุณสามารถแตะที่ปุ่ม “Open” (เปิด) ซึ่งจะปรากฏขึ้นหลังจากแอปติดตั้งเสร็จแล้ว มิฉะนั้น แอปจะปรากฏบนหน้าจอโฮมหลังจากติดตั้งเสร็จเรียบร้อยและสามารถเปิดได้จากตรงนั้น
อัพเดต iTunes. ลงชื่อเข้าใช้ด้วย Apple ID ของคุณ. เชื่อมต่อ iPad กับคอมพิวเตอร์ของคุณ. เลือกแอปจาก App Store บน iTunes. เลือก iPad ของคุณจากเมนู Devices (อุปกรณ์). คลิกที่แท็บ "Apps". เลือกแอปที่คุณต้องการซิงค์. ซิงค์แอปของคุณ. นำ iPad ออก. ตรวจดูให้แน่ใจว่าคุณได้เชื่อมต่อกับเครือข่ายอินเตอร์เน็ตแล้ว. ตรวจสอบว่าคุณได้ลงชื่อเข้าใช้ด้วย Apple ID ของคุณแล้ว. เปิด App Store. ค้นหาแอปพลิเคชั่นที่คุณอยากได้. อ่านข้อมูลเกี่ยวกับแอป. แตะปุ่ม "Free" (ฟรี) หรือ "Price" (ราคา). ติดตั้งแอป. เปิดแอปพลิเคชั่นอันใหม่ของคุณ.
https://www.wikihow.com/Add-Apps-to-iPad https://www.wikihow.com/Add-Apps-to-iPad
Using iTunes Using the App Store